Bas-Rhin
Store norske leksikon,Geografi,Verdens geografi,Europa,Frankrikes geografi
Bas-Rhin er et departement i Frankrike, i regionen Grand Est. Departementet strekker seg over et område på 4755 km² og har 1 125 559 innbyggere (2017). Hovedstad er Strasbourg.
Bas-Rhin består av elvesletta langs Rhinen. I sørvest reiser fjellene Les Vosges seg til 1100 meter over havet. Sletta er delvis dekket av fruktbar løssjord. Klimaet er gunstig, og jordbruket er velutviklet, med dyrking av mais, sukkerbeter, fôrplanter, humle, frukt og vindruer.Industrien er konsentrert til Strasbourg, som er endepunkt for Rhône–Rhin-kanalen og Marne–Rhin-kanalen. Bas-Rhin er sete for flere internasjonale organisasjoner, blant annet Europarådet. Historie Området kom inn under Frankrike på 1600-tallet, men var under tysk kontroll fra 1871 til 1919 og fra 1940 til 1944. Les mer i Store norske leksikon Frankrike Frankrikes geografi Regioner og departementer i Frankrike